હિમાચલ પ્રદેશના કાંગડા જિલ્લાના નૂરપુર નજીકના ગામડા ચેલીમાં એક પ્રાઇવેટ સ્કૂલની બસ લગભગ 200 ફીટ ઊંડી ખીણમાં પડી જતાં તેમાં સવાર 24 જેટલા બાળકોનું મોત થયું છે. આ ઘટનામાં 5 થી 12 વર્ષના માસુમ બાળકોનું મોત થયું છે. સાથે જ ડ્રાઇવર સમેત 2 શિક્ષકો એમ કુલ 29 લોકોની મોત થઇ હોવાની જાણકારી મળી છે. હિમાચલ પ્રદેશના ચીફ મિનિસ્ટર જયરામ ઠાકુરે આ ઘટના પછી મૃતકો માટે શોક વ્યક્ત કર્યો છે. સાથે જ અકસ્માતમાં માર્યા ગયેલા લોકોને 5 લાખની સહાય આપવાની વાત પણ કરી છે. ઉલ્લેખનીય છે કે આ ઘટનામાં કુલ 29 લોકોની મોત થઇ છે. નોંધનીય છે કે આ ગમગીન ઘટનાથી સમગ્ર હિમાચલ પ્રદેશ શોકગ્રસ્ત થયું છે. મુખ્યમંત્રી જયરામ ઠાકુરે પણ જણાવ્યું કે આ દુખના અવસરે હિમાચલ પ્રદેશની સરકાર મૃતક વિદ્યાર્થીઓના પરિવારની સાથે છે.